title: 2010/756/: 2010 m. spalio 7 d. Europos Parlamento sprendimas dėl 2008 finansinių metų Europos policijos koledžo biudžeto įvykdymo patvirtinimo

text:
7.12.2010

               LT

               Europos Sąjungos oficialusis leidinys

               L 320/11

         EUROPOS PARLAMENTO SPRENDIMAS
   2010 m. spalio 7 d.
   dėl 2008 finansinių metų Europos policijos koledžo biudžeto įvykdymo patvirtinimo
   (2010/756/ES)
   EUROPOS PARLAMENTAS,
   atsižvelgdamas į 2008 finansinių metų Europos policijos koledžo galutines metines ataskaitas,
   atsižvelgdamas į Audito Rūmų ataskaitą dėl 2008 finansinių metų Europos policijos koledžo metinių ataskaitų su Koledžo atsakymais (1),
   atsižvelgdamas į 2010 m. vasario 16 d. Tarybos rekomendaciją (5827/2010 – C7-0061/2010),
   atsižvelgdamas į savo 2010 m. gegužės 5 d. Sprendimą (2), kuriuo atidedamas sprendimas dėl 2008 finansinių metų biudžeto įvykdymo patvirtinimo, ir į Europos policijos koledžo direktoriaus atsakymus,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (3), ypač į jo 185 straipsnį,
   atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7-0253/2010),

               1.

               nepatvirtina Europos policijos koledžo direktoriui, kad įvykdytas Koledžo 2008 finansinių metų biudžetas (6);

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos koledžo direktoriui, Tarybai, Komisijai ir Audito Rūmams bei pasirūpinti, kad jie būtų paskelbti Europos Sąjungos oficialiajame leidinyje (L serija).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 304, 2009 12 15, p. 124.

      (2)  OL L 252, 2010 9 25, p. 232.

      (3)  OL L 248, 2002 9 16, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      (6)  Sprendimas uždaryti Europos policijos koledžo 2008 finansinių metų sąskaitas bus priimtas per kitą mėnesinę sesiją pagal Parlamento darbo tvarkos taisyklių VI priedo 5 straipsnio 2 dalies b punkto pirmą pastraipą.
    ---documentbreak---

               7.12.2010

               LT

               Europos Sąjungos oficialusis leidinys

               L 320/12

         EUROPOS PARLAMENTO REZOLIUCIJA
   2010 m. spalio 7 d.
   su pastabomis, sudarančiomis neatskiriamą sprendimo dėl 2008 finansinių metų Europos policijos koledžo biudžeto įvykdymo patvirtinimo dalį
   EUROPOS PARLAMENTAS,
   atsižvelgdamas į 2008 finansinių metų Europos policijos koledžo galutines metines ataskaitas,
   atsižvelgdamas į Audito Rūmų ataskaitą dėl 2008 finansinių metų Europos policijos koledžo metinių ataskaitų su Koledžo atsakymais (1),
   atsižvelgdamas į Tarybos 2010 m. vasario 16 d. rekomendaciją (5827/2010 – C7-0061/2010),
   atsižvelgdamas į savo 2010 m. gegužės 5 d. Sprendimą (2), kuriuo atidedamas sprendimas dėl 2008 finansinių metų biudžeto įvykdymo patvirtinimo, ir į Europos policijos koledžo direktoriaus atsakymus,
   atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (3), ypač į jo 185 straipsnį,
   atsižvelgdamas į 2005 m. rugsėjo 20 d. Tarybos sprendimą 2005/681/TVR, įsteigiantį Europos policijos koledžą (CEPOL) (4), ypač į jo 16 straipsnį,
   atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į antrąjį Biudžeto kontrolės komiteto pranešimą (A7-0253/2010),

               A.

               kadangi Koledžas buvo įsteigtas 2001 m. ir pagal Finansinio reglamento 185 straipsnio nuostatas pertvarkytas į Bendrijos įstaigą, kuriai nuo 2006 m. sausio 1 d. taikomas agentūroms parengtas finansinis pagrindų reglamentas,

               B.

               kadangi Audito Rūmai savo ataskaitoje dėl 2006 finansinių metų Koledžo metinių finansinių ataskaitų pateikė išvadą su išlyga dėl pagal jas atliktų operacijų teisėtumo ir tvarkingumo, pagrįstą tuo, kad viešųjų pirkimų procedūros neatitiko Finansinio reglamento nuostatų,

               C.

               kadangi Audito Rūmai savo ataskaitoje dėl 2007 finansinių metų Koledžo metinių finansinių ataskaitų pateikė išvadą su išlyga dėl šių finansinių ataskaitų patikimumo ir dėl pagal jas atliktų operacijų teisėtumo ir tvarkingumo,

               D.

               kadangi Audito Rūmai savo ataskaitoje dėl 2008 finansinių metų Koledžo metinių finansinių ataskaitų pabrėžė dalyką savo nuomonėje dėl tų ataskaitų patikimumo, aiškiai juo nesuabejodamas, ir pateikė išvadą su išlyga dėl pagal šias finansines ataskaitas atliktų operacijų teisėtumo ir tvarkingumo,

               E.

               kadangi minėtame 2010 m. gegužės 5 d. sprendime Parlamentas nusprendė atidėti sprendimo, kuriuo patvirtinamas dėl 2008 finansinių metų biudžeto įvykdymas, priėmimą;

      Bendrosios pastabos

      Didelių trūkumų Koledžo veikloje pasikartojimas

               1.

               mano, kad nepriimtina tai, jog nuo Koledžo, kaip agentūros, įsteigimo (2006 m.) jis nepajėgia atitikti gero administravimo standartų, kaip tikimasi iš reguliavimo agentūros; pabrėžia, kad nuo 2006 m. pakartotinai atlikus auditus nustatyta problemų, susijusių su Koledžo finansų reguliavimo ir su darbuotojais susijusių taisyklių laikymusi, su apskaitos sistema, taip pat trūkumų biudžeto valdymo, žmogiškųjų išteklių, viešųjų pirkimų procedūrų ir taisyklių, reglamentuojančių kursų išlaidų valdymą, srityse; supranta, kad užbaigto Koledžo veiklos pagerinimo galima tikėtis tik nuo 2014 m., kai turi būti visiškai įgyvendintas Koledžo daugiametis planas (kurį Administracinė valdyba patvirtino 2010 m. gegužės mėn.); taigi nemano, kad Koledžui reikia mažiausiai devynerių metų (2006–2014) tam, kad pasiektų priimtinus gero administravimo standartus, kurių tikimasi iš reguliavimo agentūros;

      Koledžo valdymas 2006–2009 m.

               2.

               mano, kad buvusio direktoriaus, atskaitingo Parlamentui už 2008 m. biudžeto įgyvendinimą, atsakomybės ir profesionalumo stoka yra nepriimtina; atkreipia dėmesį į šiuos nustatytus faktus, apie kuriuos 2009 m. gegužės 18 d. pranešė pirmininkavusi Čekija:

                           —

                           netinkamas Koledžo valdymas: atsižvelgdama į Vidaus audito tarnybos nustatytus faktus Komisija pasiūlė pagalbą Koledžui, tačiau Koledžo direktorius niekada nesikreipė į Teisingumo, laisvės ir saugumo generalinį direktoratą (DG JLS) ar į Biudžeto generalinį direktoratą (DG BUDG),

                           —

                           komunikacija sekretoriate: dėl komunikacijos tarp direktoriaus ir darbuotojų ir pasitikėjimo trūkumų kilo ilgai trunkantys ginčai,

                           —

                           skaidrumo stoka: užuot nustatęs problemas ir prašęs Administracinės valdybos ar Komisijos patarimo, direktorius nesidalijo informacija, kuri vėliau buvo aptikta atsitiktinai,

                           —

                           direktoriaus atskaitomybė Koledžo administracinei valdybai: direktorius nesilaikė į Administracinės valdybos sprendimų;

               3.

               apgailestauja dėl to, kad Koledžo administracinė valdyba, nenorėdama pakenkti agentūros įvaizdžiui, tinkamai nereagavo į buvusio direktoriaus valdymo klaidas;

               4.

               mano esant nepriimtina tai, kad viena iš priežasčių, dėl kurios administracinė valdyba nesiėmė drausminių priemonių, yra ta, kad buvęs direktorius turėjo galimybę jas apskųsti;

               5.

               todėl ragina, kad koledžo administracinė valdyba prisiimtų atsakomybę ir siūlo daryti pakeitimus, kad ateityje tokia padėtis daugiau nepasikartotų; ragina persvarstyti Komisijos poziciją ir suteikti jai balsavimo teisę Koledžo ir kitų Sąjungos agentūrų administracinėje valdyboje bei nustatyti blokuojančią balsų mažumą sprendžiant klausimus, susijusius agentūros biudžeto, finansų ir administraciniu valdymu.

      Struktūriniai trūkumai

               6.

               taip pat abejoja Koledžo gebėjimu visiškai išspręsti savo struktūrines problemas, susijusias su:

                           —

                           nedidele Koledžo apimtimi, dėl kurios abejojama jo gebėjimu veiksmingai spręsti problemas, susijusias su ES finansų reguliavimo taisyklių ir Pareigūnų tarnybos nuostatų sudėtingumu,

                           —

                           Koledžo sekretoriato vieta – sekretoriatas yra Bramšyle (Bramshill), maždaug 70 km nuo Londono, ir tai sukelia tam tikrų sunkumų, inter alia, susijusių su personalo įdarbinimu ir susisiekimu viešuoju transportu,

                           —

                           Koledžo valdymo išlaidomis, kurios yra didelės, atsižvelgiant į tai, kad įdarbinti tik 24 darbuotojai, o Koledžo administracinę valdybą sudaro 27 nariai (remiantis 2008 finansinių metų pradžios duomenimis);

               7.

               todėl siūlo išnagrinėti galimybę Koledžą prijungti prie Europolo ir taip konkrečiai išspręsti Koledžo struktūrines ir nuolatines problemas; be to, siūlo, kad Audito Rūmai atliktų išsamią reguliavimo agentūrų peržiūrą siekiant, inter alia, išnagrinėti eksploatacijos, valdymo ir veiklos išlaidų santykį ir įvertinti struktūrinių ir kitų problemų sprendimo būdus tam, kad būtų papildytas pačios Komisijos atliekamas reguliavimo agentūrų vertinimas;

      Audito Rūmų pozicija

               8.

               pažymi, kad Audito Rūmai nepasirengę skubiai pateikti nuomonę laišku, kuriame būtų įvertinamas Koledžo veiksmų planas, kaip to prašė Parlamentas rezoliucijos (6), kuri sudaro neatskiriamą 2010 m. gegužės 5 d. Sprendimo dėl 2008 finansinių metų biudžeto įvykdymo patvirtinimo dalį, 23 dalyje; vis dėlto tinkamai atsižvelgia į Audito Rūmų pareiškimą, kad jis savo specialiosiose metinėse 2006–2008 m. ataskaitose jau išsamiai pranešė apie problemas, kurias jis nustatė Koledže;

      Koledžo veiksmų planas 2010–2014 m.

               9.

               pažymi, kad naujas Koledžo direktorius laiku pateikė veiksmų planą, kaip to buvo reikalaujama minėtos Parlamento 2010 m. gegužės 5 d. rezoliucijos 22 dalyje; vis dėlto apgailestauja dėl to, kad konkretūs veiksmus, kurių turi imtis Koledžas, aprašyti netiksliai; taip pat apgailestauja dėl to, kad dauguma rodiklių, kuriuos pasiūlė Koledžas, yra neapibrėžti ir juos taikant ne visada galima aiškiai įvertinti tikslų įgyvendinimą;

               10.

               pažymi, kad Parlamentui pateikus prašymą priimti veiksmų planą, Koledžo direktorius ir Administracinė valdyba numatė realistinį ketverių metų laikotarpį (t. y. nuo 2010 m. iki 2014 m.), per kurį turi būti įgyvendinti minėtos Parlamento 2010 m. gegužės 5 d. rezoliucijos priede nustatyti tikslai; todėl nėra pasirengęs pritarti tam, jog Koledžui reikia papildomų ketverių metų, kad jis atitiktų priimtiną gero administravimo standartą, kaip tikimasi iš reguliavimo agentūros;

               11.

               prašo, kad Koledžo direktorius kas šešis mėnesius informuoti biudžeto įvykdymą patvirtinančią instituciją apie veiksmų plano įgyvendinimo pažangą;

      Konkrečios pastabos

      Finansinių procedūrų ir naujos apskaitos sistemos patvirtinimas (Finansinio pagrindų reglamento 43 straipsnis)

               12.

               išreiškia susirūpinimą dėl sunkumų, kurių kilo 2008 m. pereinant nuo senos apskaitos sistemos prie sistemos ABAC ir pavėluoto tinkamos apskaitos sistemos įgyvendinimo, dėl kurių vis dar kyla pavojus finansinės informacijos kokybei, susijusiai su lėšų perkėlimu iš ankstesnių metų, asignuotųjų pajamų panaudojimu ir sąsajų su tam tikrais skaičiais 2007 m. balanse; išreiškia gilų susirūpinimą dėl to, kad Koledžo veiksmai šiuo metu atidėti iki 2011 m. dėl dviejų finansų grandinei svarbių darbuotojų: apskaitos pareigūno ir už finansus ir biudžetą atsakingo pareigūno išėjimo iš darbo;

               13.

               pabrėžia, kad atlikus Audito Rūmų įsipareigojimų imties auditą (žr. Audito Rūmų metinę ataskaitos Koledžo metinių finansinių ataskaitų klausimu 15 dalį) matyti, kad atliekant tris auditus buvo negalima atsekti finansinio įvykdymo ir buvo neįmanoma 2008 m. gruodžio 31 d. finansinėse ataskaitose nustatyti metų pabaigos likučius;

               14.

               pabrėžia, kad savo specialiojoje 2006 m. metinėje ataskaitoje Audito Rūmai jau minėjo, jog Koledžas nenustatė būtinos sistemos ir procedūrų, kurias taikant jis galėtų parengti finansinę ataskaitą laikydamasis agentūroms taikomo finansinio reglamento reikalavimų;

      Biudžeto planavimas ir stebėsena

               15.

               išreiškia susirūpinimą dėl Koledžo trūkumų, susijusių su biudžeto įgyvendinimo planavimu ir stebėsena; ypač pažymi, kad 2008 m. 31 viso Koledžo biudžeto turėjo būti perkelta į kitus metus; mano, kad priemonės, kurias šioje srityje pasiūlė Koledžas, yra netinkamos ir neapibrėžtos;

               16.

               pažymi, kad jau 2007 finansiniais metais buvo panaikinta daugiau kaip 20 (0,5 mln. EUR) Koledžo asignavimų, perkeltų iš ankstesnių metų;

      Finansinis Koledžo veiklos valdymas

               17.

               išreiškia susirūpinimą dėl Koledžo veiklos finansinio valdymo; ypač pažymi, kad Audito Rūmai nurodė, jog 2008 m. nepateikta:

                           —

                           trim atvejais teisinių įsipareigojimų, kurių bendra suma 39 500 EUR,

                           —

                           devyniais atvejais biudžetinių įsipareigojimų, prisiimtų prieš teisinius įsipareigojimus, kurių bendra suma 244 200 EUR,

                     ir mano, kad priemonės, kurias šioje srityje pasiūlė Koledžas, yra netinkamos ir neapibrėžtos;

      Viešųjų pirkimų kontrolės aplinka

               18.

               išreiškia susirūpinimą dėl to, kad Koledžas nuolat neatitinka Finansinio reglamento reikalavimų, susijusių su viešųjų pirkimų taisyklėmis; ypač atkreipia dėmesį į viešųjų pirkimų procedūros, susijusios su tiekimo sutartimi, kurios vertė sudaro apie 2 2008 m. veiklos išlaidų, pažeidimus;

               19.

               pabrėžia, kad savo specialiosiose 2006 m. ir2007 m. metinėse ataskaitose Audito Rūmai jau kritikavo Koledžą dėl to, kad jis neturi dokumentų, kuriais būtų galima pateisti būtinybę įsigyti tam tikrą įrangą ir paaiškinti, kodėl buvo pasirinktas konkretus tiekėjas ir naudotasi jo paslaugomis;

      Išlaidų patikros aplinka

               20.

               pabrėžia tai, kad Audito Rūmai 2008 m. nustatė daug atvejų, kai buvo nesilaikoma administracinių ir finansinių taisyklių, reglamentuojančių išlaidas, skirtas kursams ir seminarams organizuoti, kurios sudaro didžiąją dalį (64 %) Koledžo veiklos išlaidų; pažymi, kad pagrindiniai pažeidimai susiję su patvirtinamųjų dokumentų dėl patirtų išlaidų, dalyvavimo patvirtinimų ir sąskaitų faktūrų originalų bei dokumentų, kurių reikia norint kompensuoti apgyvendinimo išlaidas, nepateikimu ir užklausų apie ekspertų kelionės išlaidas nepateikimu; ragina Koledžą priimti priemones siekiant užtikrinti tinkamus ex ante ir ex post patikros pajėgumus;

               21.

               išreiškia susirūpinimą dėl to, kad savo specialiosiose 2006 m. ir2007 m. metinėse atskaitose Audito Rūmai jau nurodė, kad biudžeto asignavimai buvo naudojami nesilaikant patikimo finansų valdymo principo (Koledžo finansinio reglamento 25 straipsnis);

      Asignavimai, naudoti asmeninėms išlaidoms finansuoti

               22.

               apgailestauja dėl to, kad dar nepradėtas vykdyti išorės auditas, susijęs su asignavimų naudojimu asmeninėms išlaidoms finansuoti, kurį paskelbė Koledžas ir kurį turėjo atlikti išorės įmonė; taigi yra susirūpinęs dėl šio vėlavimo, kuris tikrai nepalengvins išorės įmonės darbo;

               23.

               pažymi, kad savo atsakyme po 2010 m. sausio 25 d. įvykusio klausymo tuometinis direktorius Biudžeto kontrolės komiteto nariams paskelbė, kad lėšos buvo susigrąžintos; tačiau pažymi, kad vis dar nesusigrąžinta 2 320,77 GBP už transporto ir taksi išlaidas, patirtas 2007 metais;

               24.

               taip pat pažymi, kad iki šiol neišsiaiškinta darbuotojų mobiliųjų telefonų ir automobilių naudojimo išlaidų suma;

               25.

               pabrėžia tai, kad savo specialiojoje 2007 m. metinėje ataskaitoje Audito Rūmai jau buvo atkreipę dėmesį į tai, kad auditoriai negalėjo peržiūrėti visų 2007 m. atliktų mokėjimų, nes buvo neįmanoma nustatyti sumos, neteisėtai išleistos asmeniniam naudojimui, dydžio ir visų skirtingų asmeninių išlaidų rūšių;

      Žmogiškųjų išteklių valdymas: laikinųjų darbuotojų įdarbinimas jautriuose postuose

               26.

               yra susirūpinęs, kad iki šiol su finansais susijusį darbą dirbo laikinieji darbuotojai; atkreipia dėmesį į tai, kad tik 2009 m. Koledžas paskelbė pranešimą apie laisvą vidaus kontrolės standartų koordinatoriaus darbo vietą ir kad pokalbiai su kandidatais į šias pareigas buvo numatyti 2010 m. pradžioje; reiškia susirūpinimą dėl to, kad neseniai iš darbo išėjo du finansų grandinei svarbūs darbuotojai (apskaitos pareigūnas ir už finansus ir biudžetą atsakingas pareigūnas);

               27.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2010 m. gegužės 5 d. rezoliucijoje (7) dėl agentūrų veiklos, finansų valdymo ir kontrolės.

      (1)  OL C 304, 2009 12 15, p. 124.

      (2)  OL L 252, 2010 9 25, p. 232.

      (3)  OL L 248, 2002 9 16, p. 1.

      (4)  OL L 256, 2005 10 1, p. 63.

      (5)  OL L 357, 2002 12 31, p. 72.

      (6)  OL L 252, 2010 9 25, p. 233.

      (7)  OL L 252, 2010 9 25, p. 241.


title: 2012/80/ES: 2012 m. vasario 10 d. Tarybos sprendimas, kuriuo skiriami Regionų komiteto Čekijai atstovaujantys keturi nariai ir Čekijai atstovaujantys keturi pakaitiniai nariai

text:
14.2.2012

               LT

               Europos Sąjungos oficialusis leidinys

               L 40/9

         TARYBOS SPRENDIMAS
   2012 m. vasario 10 d.
   kuriuo skiriami Regionų komiteto Čekijai atstovaujantys keturi nariai ir Čekijai atstovaujantys keturi pakaitiniai nariai
   (2012/80/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Čekijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus Jiří BYTEL, Jan KUBATA, Helena LANGŠÁDLOVÁ ir Juraj THOMA kadencijai tapo laisvos keturios Regionų komiteto narių vietos. Pasibaigus Ivana ČERVINKOVÁ, Tomáš CHALUPA, Sylva KOVÁČIKOVÁ ir Tomáš ÚLEHLA kadencijai tapo laisvos keturios Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., į Regionų komitetą skiriami:

               a)

               nariais:

                           —

                           Ondřej BENEŠÍK, starosta obce Strání,

                           —

                           Štěpánka FRAŇKOVÁ, primátorka statutárního města Pardubic,

                           —

                           Dan JIRÁNEK, primátor statutárního města Kladna,

                           —

                           Dan JIRÁNEK, primátor statutárního města Kladna (įgaliojimų pakeitimas),

                     ir

               b)

               pakaitiniais nariais:

                           —

                           Pavel BRANDA, místostarosta obce Rádlo,

                           —

                           Sylva KOVÁČIKOVÁ, zastupitelka města Bílovec (įgaliojimų pakeitimas),

                           —

                           Jan MAREŠ, primátor statutárního města Chomutova,

                           —

                           Robert ZEMAN, místostarosta města Prachatic.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. vasario 10 d.

            Tarybos vardu

            Pirmininkė

         C. ANTORINI

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.


title: 2017 m. balandžio 27 d. Europos Parlamento sprendimas (ES) 2017/1735 dėl bendrosios įmonės ECSEL 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/346

         EUROPOS PARLAMENTO SPRENDIMAS (ES) 2017/1735
   2017 m. balandžio 27 d.
   dėl bendrosios įmonės ECSEL 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į bendrosios įmonės ECSEL 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ECSEL 2015 finansinių metų metinių ataskaitų kartu su bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad bendroji įmonė įvykdė 2015 finansinių metų biudžetą (05875/2017 – C8-0091/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 209 straipsnį,

               —

               atsižvelgdamas į 2014 m. gegužės 6 d. Tarybos reglamentą (ES) Nr. 561/2014, kuriuo įsteigiama bendroji įmonė ECSEL (4), ypač į jo 12 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (5),

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0113/2017),

               1.

               patvirtina bendrosios įmonės ECSEL vykdomajam direktoriui, kad bendrosios įmonės 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės ECSEL vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 473, 2016 12 16, p. 24.

      (2)  OL C 473, 2016 12 16, p. 25.

      (3)  OL L 298, 2012 10 26, p. 1.

      (4)  OL L 169, 2014 6 7, p. 152.

      (5)  OL L 38, 2014 2 7, p. 2.


title: 2017 m. balandžio 27 d. Europos Parlamento sprendimas (ES) 2017/1738 dėl II kuro elementų ir vandenilio bendrosios įmonės 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/351

         EUROPOS PARLAMENTO SPRENDIMAS (ES) 2017/1738
   2017 m. balandžio 27 d.
   dėl II kuro elementų ir vandenilio bendrosios įmonės 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į II kuro elementų ir vandenilio bendrosios įmonės 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Kuro elementų ir vandenilio bendrosios įmonės 2015 finansinių metų metinių ataskaitų kartu su bendrosios įmonės atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad bendroji įmonė įvykdė 2015 finansinių metų biudžetą (05875/2017 – C8-0090/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 209 straipsnį,

               —

               atsižvelgdamas į 2014 m. gegužės 6 d. Tarybos reglamentą (ES) Nr. 559/2014, kuriuo įsteigiama II kuro elementų ir vandenilio bendroji įmonė (4), ypač į jo 12 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (5),

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą (A8-0109/2017),

               1.

               patvirtina II kuro elementų ir vandenilio bendrosios įmonės vykdomajam direktoriui, kad bendrosios įmonės 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, II kuro elementų ir vandenilio bendrosios įmonės vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 473, 2016 12 16, p. 47.

      (2)  OL C 473, 2016 12 16, p. 49.

      (3)  OL L 298, 2012 10 26, p. 1.

      (4)  OL L 169, 2014 6 7, p. 108.

      (5)  OL L 38, 2014 2 7, p. 2.


title: 1996 m. birželio 25 d. Taryboje Posėdžiavusių Valstybių Narių Vyriausybių Atstovų Sprendimas dėl laikinojo kelionės dokumento nustatymo

text:
Svarbus teisinis pranešimas

|

41996D0409

Oficialusis leidinys L 168 , 06/07/1996 p. 0004 - 0011

		Taryboje posėdžiavusių valstybių narių vyriausybių atstovų sprendimas1996 m. birželio 25 d.dėl laikinojo kelionės dokumento nustatymo(96/409/BUSP)TARYBOJE POSĖDŽIAVĘ EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,suprasdami, kad bendro formato laikinojo kelionės dokumento, kurį valstybės narės Sąjungos piliečiams išduotų tose vietose, kuriose tų piliečių kilmės valstybė narė neturi nuolatinės diplomatinės ar konsulinės atstovybės, arba kitomis aplinkybėmis, apibūdintomis šio sprendimo II priede nustatytose taisyklėse, nustatymas atitinka Europos bendrijos steigimo sutarties 8c straipsnį,manydami, kad bendro laikinojo kelionės dokumento nustatymas turėtų suteikti tikrą pagalbą nelaimės ištiktiems Sąjungos piliečiams,įsitikinę, kad tokio dokumento nustatymas bus akivaizdus praktinės naudos būti Sąjungos piliečiu įrodymas,NUSPRENDĖ:1 straipsnisNustatomas laikinasis kelionės dokumentas, kurio vienodas formatas yra aprašytas I priede, kuris yra šio sprendimo neatskiriama dalis.Laikinojo kelionės dokumento išdavimo taisyklės ir jam taikomos apsaugos priemonės yra nustatytos II ir III prieduose, kurie yra šio sprendimo neatskiriama dalis. Šios taisyklės ir priemonės gali būti iš dalies pakeistos vieningu valstybių narių sutarimu; tokios pataisos įsigalioja praėjus vienam mėnesiui nuo jų priėmimo, išskyrus jei kuri nors valstybė narė pareikalauja jas dar svarstyti ministrų lygmeniu.2 straipsnisŠis sprendimas įsigalioja, kai visos valstybės narės Tarybos Generaliniam sekretoriatui praneša, kad pagal jų teisės sistemas šiam sprendimui taikyti atliktinos procedūros yra užbaigtos.3 straipsnisŠis sprendimas skelbiamas Europos Bendrijų oficialiajame leidinyje.Priimta Liuksemburge, 1996 m. birželio 25 d.Tarybos varduPirmininkasM. Pinto--------------------------------------------------ANNEX IANNEXE IANEXO IBILAG IANLAGE IΠΑΡΑΡΤΗΜΑ IIARSCRÍBHINN IALLEGATO IBIJLAGE IANEXO ILIITE IBILAGE I+++++ TIFF ++++++++++ TIFF ++++++++++ TIFF ++++++++++ TIFF +++++--------------------------------------------------II PRIEDASLAIKINOJO KELIONĖS DOKUMENTO IŠDAVIMO TAISYKLĖS1. Laikinasis kelionės dokumentas (LKD), kurio bendras formatas pateiktas I priede, yra kelionės dokumentas, kuris gali būti išduodamas vienai kelionei į prašytojo kilmės valstybę narę, nuolatinės gyvenamosios vietos šalį arba išimtiniais atvejais į kitą galutinę kelionės vietą. Jis gali būti išduotas valstybių narių nacionaliniams subjektams valstybės, kurios nacionaliniu subjektu tas asmuo yra, įgaliojimu.2. LKD gali būti išduodamas laikantis šių sąlygų:a) gavėjas turi būti valstybės narės pilietis, kurio pasas ar kelionės dokumentas buvo pamestas, pavogtas arba sunaikintas ar kurio jis laikinai neturi; irb) jis ar ji yra toje šalies, kurioje asmens kilmės valstybė narė neturi pasiekiamos diplomatinės ar konsulinės atstovybės, galinčios išduoti kelionės dokumentą, teritorijoje arba toje teritorijoje, kurioje tai valstybei nėra atstovaujama kitu būdu; irc) gautas asmens kilmės valstybės narės valdžios institucijų oficialus leidimas.3. LKD prašytojai turėtų užpildyti prašymo formą ir kartu su diplomatinės įstaigos patvirtintomis visų tapatybės ir pilietybės įrodymų fotokopijomis pasiųsti ją prašytojo kilmės valstybės narės atsakingai valdžios institucijai. Ji nebūtinai turėtų būti ta, kuri yra artimiausia, jei tame regione kita valdžios institucija būtų tinkamesnė. Išduodanti įstaiga iš prašytojo ims tokius mokesčius ir rinkliavas, kurie paprastai taikomi už laikinojo paso išdavimą. Prašytojai, neturintys pakankamai lėšų apmokėti kitas vietines susijusias išlaidas, prireikus gaus reikiamas lėšas pagal prašymo metu kilmės valstybės narės duotus nurodymus.4. LKD turėtų galioti ne ilgiau už minimalų laikotarpį, kurio reikia užbaigti kelionę, kuriai jis buvo išduotas. Apskaičiuojant tą laikotarpį, turėtų būti atsižvelgiama į priverstinius sustojimus nakvynei ir persėdimus į kitas transporto priemones.5. Registravimo tikslais kiekvieno išduoto dokumento fotokopija turėtų būti laikoma jį išdavusios tarnybos archyvuose, o kita turėtų būti siunčiama prašytojo kilmės valstybės narės valdžios institucijai.6. Kiekviena valstybė narė gali išplėsti šių taisyklių taikymą kitiems su ja susijusiems ir jos norimiems priimti asmenims.--------------------------------------------------III PRIEDASLAIKINŲJŲ KELIONĖS DOKUMENTŲ APSAUGOS PRIEMONĖSLaikinieji kelionės dokumentai (LKD) gaminami ir išduodami laikantis šių apsaugos priemonių:1. Dydisatverstas: | 18 × 13 cm, |sulenktas: | 9 × 13 cm. |2. PopieriusLKD yra spausdinamas ant specialaus popieriaus, kuris nefluorescuoja (maždaug 90 g/m2), naudojant standartinį "CHAIN WIRES" teisiškai apsaugotą dokumento gamintojo vandens ženklą, su dviem nematomais plaušeliais (mėlynu ir geltonu, SSI/05), kurie ultravioletinėje šviesoje fluorescuoja, ir reagentais apsaugai nuo cheminio naikinimo.3. Numeravimo sistemaKiekviena valstybė narė dokumentams taiko centralizuotą numeravimo sistemą kartu su išduodančios valstybės narės pavadinimo kodu:Belgija | = B | —[OOOOO] |Danija | = DK | —[OOOOO] |Vokietija | = D | —[OOOOO] |Graikija | = GR | —[OOOOO] |Ispanija | = E | —[OOOOO] |Prancūzija | = F | —[OOOOO] |Airija | = IRL | —[OOOOO] |Italija | = I | —[OOOOO] |Liuksemburgas | = L | —[OOOOO] |Nyderlandai | = NL | —[OOOOO] |Austrija | = A | —[OOOOO] |Portugalija | = P | —[OOOOO] |Suomija | = FIN | —[OOOOO] |Švedija | = S | —[OOOOO] |Jungtinė Karalystė | = UK | —[OOOOO] |Numeris spausdinamas tipografiškai ant dokumento 1 ir 4 puslapių, naudojant OCR-B šriftą, juodais dažais, kurie ultravioletinėje šviesoje fluorescuoja žaliai.4. Asmens nuotraukos įklijavimasAsmens nuotrauka ant dokumento turi būti įklijuota tvirtai, kad nebūtų galima jos lengvai pašalinti. Nuotrauka yra laminuota laikantis nusistovėjusios nacionalinės tvarkos, suprantant, kad valstybės narės imasi būtinų priemonių siekdamos užtikrinti atitinkamą dokumento apsaugos lygį.5. Asmens duomenų įrašymasReikia nuosekliai laikytis reikalavimų dėl asmens duomenų įrašymo į LKD formą. Šie duomenys įrašomi arba ranka, arba spausdinta forma, ir padengiami laminatu.6. Išduodančios institucijos antspaudasIšduodant LKD, išduodančios institucijos antspaudas yra dedamas iš dalies ant dokumento ir iš dalies ant asmens nuotraukos.7. Papildomi apsaugos požymiaiLKD puslapiai, kuriuose turi būti įrašomi duomenys, turi turėti giljoširuotą apsauginį foną su netiesiogine tipografiška spauda keturiomis spalvomis; turi būti deramai atsižvelgta į galimybę spausdinant panaudoti vaivorykštės spalvas.Naudojama ši spausdinimo technologija:- GILIASPAUDĖ, dešinysis puslapis, įskaitant tekstą 1 puslapyje, paslėptasis atvaizdas ir mikrotekstas mėlyno atspindžio dažais,- OFSETAS, dešinysis ir kairysis puslapiai dviem spalvom ir IRIS,- Pirmasis: tekstas su mėlynu atspindžiu,- Antrasis: antiskenerinis fonas, šviesiai mėlynas,- Trečiasis: giljoširuotas fonas su IRIS efektu dviem spalvom — žalia ir violetine, antroji ultravioletinėje šviesoje fluorescuoja geltonai.Naudojami dažai turi būti atsparūs kopijavimui, kad mėginant padaryti spalvotą kopiją būtų aiškiai atpažįstami spalvų nukrypimai. Be to, bent vienoje spalvoje turi būti fluoroscencinių agentų. Dažuose taip pat turi būti nuo cheminio naikinimo apsaugojančių reagentų.8. Spausdinimo formosNaudojamos specialiai šiam dokumentui sukonstruotos daugiaspalvės apdorotos giljoširuoto fono spausdinimo formos su integruotais mikrošriftais.9. LKD blankų laikymasKad būtų kiek įmanoma sumažinta klastojimo ar padirbinėjimo rizika, visos valstybės narės turi užtikrinti saugų nuo vagysčių LKD blankų laikymą.--------------------------------------------------


title: 2012 m. spalio 25 d. Tarybos sprendimas 2012/662/BUSP, kuriuo remiama neteisėtos prekybos šaulių ir lengvaisiais ginklais bei perteklinio jų kaupimo pavojaus Europos saugumo ir bendradarbiavimo organizacijos (ESBO) regione mažinimo veikla

text:
26.10.2012

               LT

               Europos Sąjungos oficialusis leidinys

               L 297/29

         TARYBOS SPRENDIMAS 2012/662/BUSP
   2012 m. spalio 25 d.
   kuriuo remiama neteisėtos prekybos šaulių ir lengvaisiais ginklais bei perteklinio jų kaupimo pavojaus Europos saugumo ir bendradarbiavimo organizacijos (ESBO) regione mažinimo veikla
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 26 straipsnio 2 dalį,
   kadangi:

               (1)

               2005 m. gruodžio 15–16 d. Europos Vadovų Taryba priėmė ES kovos su neteisėtu šaulių ir lengvųjų ginklų (toliau – ŠLG) bei jų šaudmenų kaupimu ir prekyba jais strategiją (toliau – ES strategija dėl ŠLG). Toje strategijoje pabrėžiama, kad siekiant kuo labiau sumažinti neteisėtos prekybos ŠLG bei perteklinio jų kaupimo keliamą pavojų ypač daug dėmesio turėtų būti skiriama didžiulėms ŠLG atsargoms, sukauptoms Rytų ir Pietryčių Europoje, ir ŠLG platinimo konfliktų zonose būdams;

               (2)

               vienas iš ES strategijoje dėl ŠLG nustatytų tikslų – veiksmingo daugiašališkumo skatinimas siekiant sukurti tarptautinius, regioninius arba Sąjungos ir jos valstybių narių vidaus mechanizmus, skirtus kovai su ŠLG bei jų šaudmenų pasiūla ir destabilizuojančiu plitimu. Strategijos veiksmų plane kaip viena iš regioninių organizacijų, su kuria turėtų būti plėtojamas bendradarbiavimas, išskiriama Europos saugumo ir bendradarbiavimo organizacija (toliau – ESBO). Visų pirma jame yra atskirų nuostatų dėl paramos, kuri turi būti teikiama ESBO kovos su neteisėta prekyba ŠLG bei jų šaudmenimis veiksmams ir ESBO priklausančių valstybių (toliau – priklausančios valstybės) perteklinių atsargų sunaikinimui;

               (3)

               2000 m. lapkričio 24 d. priklausančios valstybės priėmė ESBO dokumentą dėl ŠLG, kuriuo įsipareigojo nustatyti ir įgyvendinti veiksmingą nacionalinę ŠLG perdavimų kontrolę, įskaitant eksporto ir tarpininkavimo kontrolę. Tame dokumente taip pat pabrėžiamos destabilizuojančios pasekmės, kurių gali turėti perteklinis ŠLG susikaupimas ir prastas atsargų valdymas bei prastas saugumas nacionaliniam, regioniniam ir tarptautiniam saugumui. Jame nurodyta, kad siekiant pašalinti ŠLG perteklių pirmenybė teikiama jo sunaikinimui;

               (4)

               2010 m. gegužės 26 d. priklausančios valstybės priėmė ESBO veiksmų ŠLG srityje planą, kuriame daroma nuoroda, inter alia, į poreikį įsteigti arba stiprinti priklausančių valstybių teisinę reglamentavimo sistemą, taikomą teisėtai tarpininkavimo veiklai, griežtinti įsipareigojimus ŠLG atsargų valdymo ir saugumo srityje, taip pat griežtinti priklausančių valstybių įsipareigojimus sunaikinti perteklinius ir neteisėtus ŠLG bei priemones, skirtas perteklinių ir neteisėtų ŠLG naikinimo gebėjimams gerinti;

               (5)

               2003 m. birželio 23 d. Taryba priėmė Bendrąją poziciją 2003/468/BUSP dėl tarpininkavimo ginklų prekyboje kontrolės (1), kurioje valstybių narių prašoma imtis visų būtinų priemonių, be kita ko, nustatyti aiškią teisėtos tarpininkavimo veiklos reglamentavimo teisinę sistemą, kontroliuoti jų teritorijoje vykdomą tarpininkavimo veiklą, ir kurioje jos skatinamos apsvarstyti galimybes kontroliuoti tarpininkavimo veiklą, kurią už jų teritorijos ribų vykdo jų pilietybę turintys tarpininkai, gyvenantys ar įsisteigę jų teritorijoje;

               (6)

               2008 m. gruodžio 8 d. Taryba priėmė Bendrąją poziciją 2008/944/BUSP, nustatančią bendrąsias taisykles, reglamentuojančias karinių technologijų ir įrangos eksporto kontrolę (2). Bendrojoje pozicijoje 2008/944/BUSP nustatyti kriterijai, kuriais valstybės narės vadovaujasi vertindamos įprastinės ginkluotės eksporto, reeksporto ir tarpininkavimo paraiškas. Joje reikalaujama, kad valstybės narės dėtų visas pastangas, kad paskatintų karines technologijas arba įrangą eksportuojančias kitas valstybes taikyti tos bendrosios pozicijos kriterijus,

         PRIĖMĖ ŠĮ SPRENDIMĄ:
   1 straipsnis
   1.   Siekdama propaguoti taiką ir saugumą bei veiksmingą daugiašališkumą visuotiniu ir regioniniu lygiais Sąjunga siekia šių tikslų:

               —

               stiprinti taiką ir saugumą Sąjungos kaimynystėje mažinant neteisėtos prekybos ir perteklinio ŠLG kaupimo keliamą pavojų ESBO regione,

               —

               remti veiksmingą daugiašališkumą regioniniu lygiu skatinant ESBO veiksmus, kuriais užkertamas kelias pertekliniam ŠLG ir jų šaudmenų kaupimui bei neteisėtai prekybai jais.

         2.   Siekdama įgyvendinti 1 dalyje nurodytus tikslus, Sąjunga imasi šių projektų:

               —

               organizuoja regioninius mokymo seminarus atitinkamiems priklausančių valstybių pareigūnams, atsakingiems už tarpininkavimo ŠLG srityje kontrolę,

               —

               didina ŠLG atsargų saugojimo objektų Baltarusijoje ir Kirgizijoje saugumą,

               —

               sunaikinti perteklinius ŠLG Baltarusijoje ir Kirgizijoje, kad jie nepatektų į neteisėtą prekybą jais,

               —

               įdiegia ŠLG inventoriaus valdymo programinę įrangą, kad būtų pagerintos ŠLG ir įprastinių šaudmenų saugojimas, apskaita ir susekimas keliose priklausančiose valstybėse.

         Išsamus šių projektų aprašymas pateiktas priede.
   2 straipsnis
   1.   Sąjungos vyriausiasis įgaliotinis užsienio reikalams ir saugumo politikai (toliau – vyriausiasis įgaliotinis) yra atsakingas už šio sprendimo įgyvendinimą.
   2.   1 straipsnio 2 dalyje nurodytų projektų techninį įgyvendinimą vykdo du įgyvendinantys subjektai:

               a)

               ESBO sekretoriatas įgyvendina:

                           —

                           regioninius mokymo seminarus tarpininkavimo ŠLG srityje kontrolės klausimais atitinkamiems priklausančių valstybių pareigūnams,

                           —

                           įprastų ginklų ir šaudmenų sandėlių Kirgizijoje saugumo didinimą,

                           —

                           perteklinių ŠLG Baltarusijoje ir Kirgizijoje sunaikinimą, kad jais nebūtų neteisėtai prekiaujama, ir

                           —

                           ŠLG inventoriaus programinės įrangos įdiegimą siekiant gerinti ginklų atsargų valdymą, apskaitą ir susekimą.

               b)

               Jungtinių Tautų vystymosi programos biuras Baltarusijoje (toliau – JTVP Baltarusijos biuras) įgyvendina įprastų ginklų ir šaudmenų sandėlių Baltarusijoje saugumo didinimą.

         3.   ESBO sekretoriatas ir JTVP Baltarusijos biuras savo užduotis atlieka vyriausiojo įgaliotinio atsakomybe. Šiuo tikslu vyriausiasis įgaliotinis sudaro būtinus susitarimus su ESBO sekretoriatu ir su JTVP Baltarusijos biuru.
   3 straipsnis
   1.   1 straipsnio 2 dalyje nurodytiems projektams įgyvendinti skiriama orientacinė finansavimo suma yra 1 680 000 EUR.
   2.   Išlaidos, finansuojamos iš 1 dalyje nustatytos sumos, valdomos laikantis Sąjungos bendrajam biudžetui taikomų procedūrų ir taisyklių.
   3.   Komisija prižiūri, kad 1 dalyje nurodytos išlaidos būtų tinkamai valdomos. Šiuo tikslu ji sudaro finansavimo susitarimus su ESBO sekretoriatu ir su JTVP Baltarusijos biuru. Susitarimuose nustatoma, jog ESBO sekretoriatas ir JTVP Baltarusijos biuras turi pareigą užtikrinti, kad apie Sąjungos įnašą būtų atitinkamai informuojama, atsižvelgiant į jo dydį.
   4.   Komisija stengiasi, kad 3 dalyje nurodyti finansavimo susitarimai būtų sudaryti kuo greičiau po šio sprendimo įsigaliojimo. Ji informuoja Tarybą apie visus sunkumus, su kuriais susiduriama tame procese, ir apie finansavimo susitarimų sudarymo datą.
   4 straipsnis
   Vyriausiasis įgaliotinis Tarybai teikia šio sprendimo įgyvendinimo ataskaitas remdamasis reguliariai ESBO sekretoriato ir JTVP Baltarusijos biuro rengiamomis ataskaitomis. Šios ataskaitos sudaro Tarybos atliekamo įvertinimo pagrindą.
   Komisija teikia informaciją apie 1 straipsnio 2 dalyje nurodytų projektų įgyvendinimo finansinius aspektus.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti praėjus 36 mėnesiams nuo 3 straipsnio 3 dalyje nurodytų finansavimo susitarimų sudarymo dienos arba praėjus šešiems mėnesiams nuo jo priėmimo dienos, jeigu per tą laikotarpį nesudaromas joks finansavimo susitarimas.

      Priimta Liuksemburge 2012 m. spalio 25 d.

            Tarybos vardu

            Pirmininkė

         E. MAVROU

      (1)  OL L 156, 2003 6 25, p. 79.

      (2)  OL L 335, 2008 12 13, p. 99.

      PRIEDAS
      1.   Tikslai

      Bendras šio sprendimo tikslas – propaguoti taiką ir saugumą Sąjungos kaimynystėje mažinant neteisėtos prekybos ŠLG ir perteklinio jų kaupimo keliamą pavojų ESBO regione. Be to, šiuo sprendimu siekiama propaguoti veiksmingą daugiašališkumą regioniniu lygiu remiant ESBO veiksmus, kuriais užkertamas kelias pertekliniam ŠLG ir jų šaudmenų kaupimui bei neteisėtai prekybai jais. Tokia veikla, be kita ko, yra ŠLG pertekliaus ESBO regione sunaikinimas, ginklų atsargų saugumo ir valdymo tobulinimas, atitinkamų ginklų apskaitos priemonių kūrimas ir įprastinės ginkluotės perdavimų, visų pirma tarpininkavimo veiklos, kontrolės griežtinimas.
      2.   Projektų aprašymas

      2.1.   Regioninių mokymo seminarų tarpininkavimo ŠLG srityje kontrolės klausimais organizavimas atitinkamiems priklausančių valstybių pareigūnams

      2.1.1.   Projekto tikslas

                  —

                  Didinti informuotumą apie galiojančius priklausančių šalių tarptautinius ir regioninius įsipareigojimus tarpininkavimo ŠLG srityje kontrolės srityje bei gerinti jų įgyvendinimą šiose šalyse,

                  —

                  analizuoti kitų šalių ir (arba) regionų geriausios praktikos pavyzdžius ir naudingą patirtį bei nustatyti, kaip tai gali būti taikoma dalyvių poreikiams tenkinti.

            2.1.2.   Projekto aprašymas

                  —

                  ESBO sekretoriatas surengia 3 dienų regioninį seminarą atitinkamiems valstybės pareigūnams iš ne daugiau kaip 15 priklausančių valstybių.

            Renginyje dalyvaus atitinkamų tarptautinių ir regioninių organizacijų atstovai bei kiti ekspertai, įskaitant ekspertus iš Sąjungos. Iš viso renginyje bus ne daugiau kaip 70 dalyvių. ESBO sekretoriatas parengs išsamų, su vyriausiuoju įgaliotiniu ir atitinkamais Tarybos organais suderintą renginio koncepcijos dokumentą ir darbotvarkę.
      2.1.3.   Tikėtini projekto rezultatai

                  —

                  Griežtesnė tarpininkavimo ŠLG srityje kontrolė į seminarą pakviestose priklausančiose valstybėse,

                  —

                  sumažėjęs neteisėtos tarpininkavimo veiklos bei neteisėtos prekybos ŠLG pavojus; todėl padidėjęs gyventojų, jų grupių ir asmenų, kuriems neteisėta prekyba ŠLG daro neigiamą poveikį, saugumas.

            2.1.4.   Seminaro vietos

      ESBO sekretoriatas pasiūlys vietas, kuriose galėtų būti surengtas regioninis seminaras; seminaro vietą vėliau patvirtins vyriausiasis įgaliotinis, pasikonsultavęs su Tarybos kompetentingais organais.
      2.1.5.   Projekto naudos gavėjai

                  —

                  Už ŠLG perdavimų kontrolę atsakingi priklausančių valstybių pareigūnai ir nacionalinės institucijos,

                  —

                  gyventojai ir jų grupės bei asmenys, kuriems neteisėta prekyba ŠLG daro neigiamą poveikį.

            2.2.   Įprastų ginklų ir šaudmenų sandėlių Baltarusijoje bei Kirgizijoje saugumo didinimas

      2.2.1.   Projekto tikslas

                  —

                  Padidinti ne daugiau kaip dviejų ŠLG atsargų saugojimo objektų Baltarusijoje ir ne daugiau kaip trijų tokių objektų Kirgizijoje saugumą ir atsargų valdymą,

                  —

                  prisidėti prie saugumo Vidurinėje Azijoje ir Rytų Europoje didinimo bei sumažinti neteisėtos prekybos ŠLG pavojų.

            2.2.2.   Projekto aprašymas

                  —

                  Ne daugiau kaip dviejų ŠLG atsargų saugojimo objektų saugumo sistemų Baltarusijoje tobulinimas laikantis ESBO geriausios praktikos ŠLG srityje, be kita ko, įdiegiant ir (arba) atnaujinant būtiną elektros įrangą, pradinio gaisrų gesinimo pajėgumus, išorės perimetro aptvarus ir apšvietimą, įsibrovimo nustatymo ir perspėjimo apie jį sistemą bei telekomunikacijų įrangą didesniam saugumui užtikrinti,

                  —

                  patobulinti ir (arba) pastatyti ne daugiau kaip tris ŠLG atsargų saugojimo objektus Kirgizijoje laikantis ESBO geriausios praktikos ŠLG srityje, be kita ko, įdiegiant ir (arba) atnaujinant išorės perimetro aptvarus ir apšvietimą, saugiam saugojimui skirto pastato duris ir langus, perspėjimo apie įsibrovimą sistemas, apsauginę vaizdo stebėjimo sistemą bei telekomunikacijų įrangą.

            ESBO sekretoriatas ir JTVP Baltarusijos biuras bendradarbiaudami su atitinkamomis Baltarusijos ir Kirgizijos valdžios institucijomis nustatys, kurių atsargų saugojimo objektų saugumą reikia didinti, ir nustatys konkrečius objektus, kurių saugumas bus didinamas teikiant paramą pagal šį sprendimą, konsultuodamiesi su vyriausiuoju įgaliotiniu ir kompetentingais Tarybos organais. Visą veiklą, išskyrus su ŠLG atsargų saugojimo objektų Baltarusijoje tobulinimu susijusią veiklą, įgyvendins ESBO sekretoriatas. Baltarusijoje šią veiklą įgyvendins JTVP Baltarusijos biuras, kadangi ESBO neturi tinkamos atstovybės ir teisinio statuso Baltarusijoje ir kadangi JTVP Baltarusijos biuras šią projekto dalį gali įgyvendinti ekonomiškai efektyviau, palyginti su ESBO projekto valdymu iš biuro Vienoje. ESBO ir toliau vykdys bendro projekto koordinavimo ir įgyvendinimo priežiūros funkcijas, susijusias su atsargų saugojimo objektų atranka ir įgyvendintinomis saugos bei saugumo priemonėmis, metiniais darbo planais, atliktų darbų kokybės kontrole ir nacionaliniu Baltarusijos Vyriausybės įnašu. Baltarusijos ir Kirgizijos Vyriausybės rems projektą atitinkamai teikdamos finansinius įnašus ir (arba) įnašus natūra.
      2.2.3.   Tikėtini projekto rezultatai

                  —

                  Didesnis ne daugiau kaip dviejų ŠLG atsargų saugojimo objektų Baltarusijoje ir ne daugiau kaip trijų tokių objektų Kirgizijoje fizinis saugumas ir geresnis atsargų valdymas,

                  —

                  sumažėjęs neteisėtos prekybos ŠLG bei įprastine ginkluote pavojus ir didesnis saugumas Rytų Europoje bei Vidurinėje Azijoje.

            2.2.4.   Projekto naudos gavėjai

                  —

                  Baltarusijos ir Kirgizijos gynybos ministerijos,

                  —

                  gyventojai ir jų grupės bei asmenys, kuriems neteisėta prekyba ŠLG daro neigiamą poveikį.

            2.3.   Perteklinių ŠLG sunaikinimas Baltarusijoje ir Kirgizijoje, kad jie nepatektų į neteisėtą prekybą

      2.3.1.   Projekto tikslas

                  —

                  Sumažinti neteisėtos prekybos ŠLG pavojų sunaikinant perteklinius ginklus, kurie priklauso atitinkamoms nacionalinėms Baltarusijos ir Kirgizijos valdžios institucijoms.

            2.3.2.   Projekto aprašymas

                  —

                  Iki 12 000 perteklinių ŠLG vienetų sunaikinimas Baltarusijoje,

                  —

                  iki 2 000 perteklinių ŠLG vienetų ir iki 51 nešiojamos priešlėktuvinės ginklų sistemos sunaikinimas Kirgizijoje.

            Baltarusijos ir Kirgizijos Vyriausybės rems projektą atitinkamai suteikdamos patalpas ir įrangą bei teikdamos įnašus natūra. Visą projekto veiklą, išskyrus su ŠLG atsargų saugojimo objektų Baltarusijoje tobulinimu susijusią veiklą, įgyvendins ESBO sekretoriatas.
      Baltarusijoje su ŠLG atsargų saugojimo objektų tobulinimu susijusią veiklą įgyvendins JTVP Baltarusijos biuras, kadangi ESBO neturi tinkamos atstovybės ir teisinio statuso Baltarusijoje ir kadangi JTVP Baltarusijos biuras šią projekto dalį gali įgyvendinti ekonomiškai efektyviau, palyginti su ESBO projekto valdymu iš biuro Vienoje. ESBO ir toliau vykdys bendro projekto koordinavimo ir įgyvendinimo priežiūros funkcijas, susijusias su atsargų saugojimo objektų atranka ir įgyvendintinomis saugos bei saugumo priemonėmis, metiniais darbo planais, atliktų darbų kokybės kontrole ir nacionaliniu Baltarusijos Vyriausybės įnašu.
      2.3.3.   Tikėtini projekto rezultatai

                  —

                  Dalies perteklinių ŠLG ir nešiojamų priešlėktuvinių ginklų sistemų sunaikinimas Baltarusijoje ir Kirgizijoje,

                  —

                  sumažėjęs neteisėtos prekybos ŠLG pavojus ir didesnis saugumas Rytų Europoje bei Vidurinėje Azijoje.

            2.3.4.   Projekto naudos gavėjai

                  —

                  Baltarusijos ir Kirgizijos gynybos ministerijos,

                  —

                  gyventojai ir jų grupės bei asmenys, kuriems neteisėta prekyba ŠLG daro neigiamą poveikį.

            2.4.   ŠLG inventoriaus programinės įrangos įdiegimas siekiant gerinti ginklų atsargų valdymą, apskaitą ir susekimą

      2.4.1.   Projekto tikslas

                  —

                  Gerinti ŠLG ir įprastinių šaudmenų atsargų tvarkymą bei apskaitą ne daugiau kaip aštuoniose priklausančiose valstybėse, taip sumažinant neteisėtos prekybos ŠLG bei įprastiniais šaudmenimis pavojų.

            2.4.2.   Projekto aprašymas

                  —

                  Ne daugiau kaip 20 asmenų, atstovaujančių suinteresuotoms priklausančioms valstybėms, supažindinimas su ŠLG inventoriaus programine įranga,

                  —

                  ekspertų susitikimai ne daugiau kaip aštuoniose priklausančiose valstybėse siekiant įvertinti ŠLG inventoriaus programinės įrangos atitiktį nacionaliniams reikalavimams ir tolesnė veikla, susijusi su nacionalinėms procedūromis ir teisės aktais,

                  —

                  techninis ŠLG inventoriaus programinės įrangos pritaikymas ne daugiau kaip aštuoniose priklausančiose valstybėse siekiant užtikrinti atitiktį sutartiems techniniams reikalavimams, bendradarbiaujant su JTVP Baltarusijos biuru ir Baltarusijos gynybos ministerija,

                  —

                  ŠLG inventoriaus programinės įrangos vertimas į ne daugiau kaip tris valstybines kalbas (iš viso), kaip reikalaujama priklausančiose valstybėse, kuriose diegiama ŠLG inventoriaus programinė įranga,

                  —

                  prireikus riboto aparatinės įrangos kiekio tiekimas ne daugiau kaip aštuonioms priklausančioms valstybėms,

                  —

                  elektroninės apskaitos sistemos įdiegimas ne daugiau kaip aštuoniose priklausančiose valstybėse,

                  —

                  mokymų programos sudarymas ne daugiau kaip aštuonioms priklausančioms valstybėms (dviejų modulių: atrinktų priklausančių valstybių sostinėse esančių karinių vadaviečių personalui ir atsargų saugojimo objektų personalui),

                  —

                  mokymų surengimas ne daugiau kaip aštuoniose priklausančiose valstybėse pagal pirmiau minėtą mokymų programą.

            2.4.3.   Tikėtini projekto rezultatai

                  —

                  Geresnis ir standartizuotas ŠLG bei įprastinių šaudmenų atsargų valdymas ir apskaita ne daugiau kaip aštuoniose priklausančiose valstybėse,

                  —

                  sumažėjęs neteisėtos prekybos ŠLG bei įprastiniais šaudmenimis pavojus ESBO regione.

            2.4.4.   Projekto naudos gavėjai

                  —

                  Ne daugiau kaip aštuonių priklausančių valstybių gynybos ministerijos,

                  —

                  gyventojai ir jų grupės bei asmenys, kuriems neteisėta prekyba ŠLG daro neigiamą poveikį.

            ESBO sekretoriatas, konsultuodamasis su vyriausiuoju įgaliotiniu ir kompetentingais Tarybos organais, nustatys tas priklausančias valstybes, kurios gaus naudos iš šio projekto.
      3.   Trukmė

      Visa numatoma projektų trukmė – 36 mėnesiai.
      4.   Techninio įgyvendinimo subjektas

      Techninis šio sprendimo įgyvendinimas bus patikėtas ESBO sekretoriatui ir JTVP Baltarusijos biurui, kuris savo užduotį atliks vyriausiojo įgaliotinio atsakomybe.
      5.   Ataskaitų teikimas

      ESBO sekretoriatas JTVP Baltarusijos biuras reguliariai rengs ataskaitas; be to, jie parengs ataskaitas po kiekvieno apibūdinto veiksmo užbaigimo. Šios ataskaitos turėtų būti pateiktos vyriausiajam įgaliotiniui nė vėliau kaip per šešias savaites nuo atitinkamo veiksmo užbaigimo.
      6.   Visų projekto išlaidų sąmata ir ES finansinis įnašas

      Bendros projektų išlaidos yra 1 680 000 EUR.


title: 2012/433/ES: 2012 m. liepos 18 d. Europos centrinio banko sprendimas, kuriuo panaikinamas Sprendimas ECB/2012/3 dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo Graikijos Respublikos skolos mainų pasiūlymo kontekste (ECB/2012/14)

text:
26.7.2012

               LT

               Europos Sąjungos oficialusis leidinys

               L 199/26

         EUROPOS CENTRINIO BANKO SPRENDIMAS
   2012 m. liepos 18 d.
   kuriuo panaikinamas Sprendimas ECB/2012/3 dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo Graikijos Respublikos skolos mainų pasiūlymo kontekste
   (ECB/2012/14)
   (2012/433/ES)
   EUROPOS CENTRINIO BANKO VALDANČIOJI TARYBA,
   atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalies pirmą įtrauką,
   atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalies pirmą įtrauką, 12 straipsnio 1 dalį, 18 straipsnį ir 34 straipsnio 1 dalies antrą įtrauką,
   atsižvelgdama į 2011 m. rugsėjo 20 d. Gaires ECB/2011/14 dėl Eurosistemos pinigų politikos priemonių ir procedūrų (1), ypač į jų I priedo 1.6, 6.3.1 ir 6.3.2 skirsnius,
   kadangi:

               (1)

               vadovaujantis Europos centrinių bankų sistemos ir Europos Centrinio Banko statuto 18 straipsnio 1 dalimi, Europos Centrinis Bankas (ECB) ir valstybių narių, kurių valiuta yra euro, nacionaliniai centriniai bankai gali atlikti kredito operacijas su kredito įstaigomis ir kitais rinkos dalyviais skolinant lėšas užtikrinus pakankamu įkeitimu. Eurosistemos pinigų politikos operacijoms reikalingo įkaito tinkamumo kriterijai yra nustatyti Gairių ECB/2011/14 I priede;

               (2)

               vadovaujantis Gairių ECB/2011/14 I priedo 1.6 skirsniu, Valdančioji taryba gali bet kuriuo metu pakeisti Eurosistemos pinigų politikos operacijų įgyvendinimui taikomas priemones, sąlygas, kriterijus ir procedūras. Vadovaujantis Gairių ECB/2011/14 I priedo 6.3.1 skirsniu, Eurosistema pasilieka teisę spręsti, ar emisija, emitentas, skolininkas arba garantas atitinka jiems taikomus griežtų kredito standartų reikalavimus bet kokios, jos manymu, aktualios informacijos pagrindu;

               (3)

               skolos mainų pasiūlymo, kurį Graikijos Respublika paskelbė Graikijos Vyriausybės išleistų arba garantuotų antrinę rinką turinčių skolos priemonių turėtojams, kontekste 2012 m. vasario 24 d. nacionaliniams centriniams bankams skolos išpirkimo schemos forma buvo padidinta įkaito vertė, siekiant paremti Graikijos Respublikos išleistų arba garantuotų antrinę rinką turinčių skolos priemonių kokybę;

               (4)

               kaip išimtinė priemonė, 2012 m. kovo 5 d. Sprendimas ECB/2012/3 dėl Graikijos Respublikos išleistų arba visapusiškai garantuotų antrinę rinką turinčių skolos priemonių tinkamumo Graikijos Respublikos skolos mainų pasiūlymo kontekste (2) laikinai suspendavo Eurosistemos kredito kokybės minimalios ribos taikymą Graikijos Respublikos išleistoms arba visapusiškai garantuotoms antrinę rinką turinčioms skolos priemonėms, pripažindamas jas tinkamomis tol, kol trunka įkaito vertės padidinimas;

               (5)

               pasibaigus įkaito vertės padidinimui, atsižvelgdama į tai, kad Graikijos Respublikos išleistų arba visapusiškai garantuotų antrinę rinką turinčių skolos priemonių kaip įkaito tinkamumas šiuo metu nėra užtikrintas, Valdančioji taryba nusprendė, kad tokioms priemonėms turėtų būti taikoma Gairių ECB/2011/14 I priedo 6.3.2 skirsnyje nustatyta Eurosistemos kredito kokybės minimali riba;

               (6)

               todėl Sprendimas ECB/2012/3 turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Sprendimo ECB/2012/3 panaikinimas
   Sprendimas ECB/2012/3 panaikinamas.
   2 straipsnis
   Įsigaliojimas
   Šis sprendimas įsigalioja 2012 m. liepos 25 d.

      Priimta Frankfurte prie Maino 2012 m. liepos 18 d.

            ECB Pirmininkas

         Mario DRAGHI

      (1)  OL L 331, 2011 12 14, p. 1.

      (2)  OL L 77, 2012 3 16, p. 19.


title: 2009 m. balandžio 23 d. Europos Parlamento sprendimas dėl Europos aviacijos saugos agentūros 2007 finansinių metų biudžeto įvykdymo patvirtinimo

text:
26.9.2009

               LT

               Europos Sąjungos oficialusis leidinys

               L 255/122

         2009 m. balandžio 23 d.
   EUROPOS PARLAMENTO SPRENDIMAS
   dėl Europos aviacijos saugos agentūros 2007 finansinių metų biudžeto įvykdymo patvirtinimo
   (2009/647/EB)
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos aviacijos saugos agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (4), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0163/2009),

               1.

               suteikia patvirtinimą Europos aviacijos saugos agentūros vykdomajam direktoriui, kad Agentūros 2007 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  OL C 278, 2008 10 31, p. 16.

      (2)  OL C 311, 2008 12 5, p. 20.

      (3)  OL L 248, 2002 9 16, p. 1.

      (4)  OL L 79, 2008 3 19, p. 1.

      (5)  OL L 357, 2002 12 31, p. 72.
   2009 m. balandžio 23 d.
   EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos aviacijos saugos agentūros 2007 finansinių metų biudžeto įvykdymo patvirtinimo dalį
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2007 finansinių metų galutines metines ataskaitas (1),

               —

               atsižvelgdamas į Audito Rūmų ataskaitą dėl Europos aviacijos saugos agentūros 2007 finansinių metų galutinių metinių ataskaitų kartu su Agentūros atsakymais (2),

               —

               atsižvelgdamas į Tarybos 2009 m. vasario 10 d. rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą (4), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A6–0163/2009),

               A.

               kadangi Audito Rūmai pranešė, kad jiems pateiktas pagrįstas patikinimas, jog 2007 finansinių metų metinės ataskaitos yra patikimos ir vykdytos finansinės operacijos yra teisėtos ir tvarkingos,

               B.

               kadangi Parlamentas 2008 m. balandžio 22 d. Europos aviacijos saugos agentūros vykdomajam direktoriui suteikė patvirtinimą, kad Agentūros 2006 finansinių metų biudžetas įvykdytas (6), ir prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                           —

                           atkreipė dėmesį į Audito Rūmų reikalavimą, kad Agentūra, bendradarbiaudama su Komisija, būtinai persvarstytų dabartinę mokestinę struktūrą, siekdama užtikrinti, kad jos išlaidos sertifikavimo veiklai būtų pagrįstos ir jas padengtų šie mokesčiai;

                           —

                           ragino Agentūrą ir Komisiją persvarstyti Agentūros mokestinę struktūrą ir subalansuoti išlaidas ir pajamas už sertifikavimo veiklą;

                           —

                           atkreipė dėmesį į Agentūros atsakymą, kad pagal mokesčių ir rinkliavų reglamentą (7), įsigaliojusį 2007 m. birželio 1 d., turėtų būti gautos pajamos, kurių užtektų sertifikavimo veiklos išlaidoms padengti,

                           —

                           ragino Agentūrą įgyvendinti veiksmingą pretenzijų valdymo sistemą, galbūt įtraukiant palūkanas už pavėluotą mokėjimą;

               1.

               pažymi, kad Agentūra iš ES 2007 m. biudžeto gavo 72 045 000 EUR įsipareigojimų ir mokėjimų asignavimų;

               2.

               atkreipia dėmesį į Audito Rūmų pastabą, kad 2007 m. personalo plane buvo numatytos 467 darbo vietos laikiniems darbuotojams, tačiau išlaidų darbuotojams asignavimai biudžete nepadengė tikrųjų darbuotojams skirtų išlaidų, todėl Agentūra su Komisija susitarė sumažinti darbo vietų skaičių iki ne daugiau kaip 342 etatų, iš kurių 333 etatai metų pabaigoje buvo užimti;

               3.

               atkreipia dėmesį į Agentūros atsakymą, kad darbuotojų skaičius sumažintas dėl to, jog per pirmus dvejus mokesčių ir rinkliavų reglamento įgyvendinimo metus Agentūros gautų pajamų nepakako visoms numatytoms išlaidoms padengti; atkreipia dėmesį, kad Agentūra nurodo 2008–2010 m. personalo politikos planą, kuris buvo suderintas su Komisija ir kuriame atsispindėjo darbuotojų skaičiaus sumažinimas;

               4.

               atkreipia dėmesį į tai, kad nesant išlaidų ir pajamų pusiausvyros, kaip atkreipiamas dėmesys ankstesnėje rezoliucijoje dėl biudžeto įvykdymo patvirtinimo, reikėjo sumažinti plane numatytą darbuotojų skaičių 25 %, nuo 467 iki ne daugiau kaip 342 darbuotojų;

               5.

               tikisi, kad Agentūra įtrauks į savo 2008 finansinių metų metines ataskaitas informaciją apie tai, kokiu mastu išlaidų ir pajamų už sertifikavimo veiklą balansas galėtų būti pasiektas įgyvendinant naują mokesčių ir rinkliavų reglamentą;

               6.

               atkreipia dėmesį į Audito Rūmų kritiką, kad pokyčiai, susiję su Agentūros darbuotojais 2007 m., neatsispindėjo personalo plane, kuris nebuvo atitinkamai pakeistas;

               7.

               visiškai pritaria Audito Rūmų rekomendacijai, kad Agentūra kruopščiai patikrintų išlaidų prognozės, kuri būna biudžeto valdymo institucijos sprendimų pagrindas, ypač kai tai susiję su išlaidomis darbuotojams, nuoseklumą; prašo Agentūros užtikrinti, kad personalo planas atitiktų faktinę padėtį;

               8.

               atkreipia dėmesį į Audito Rūmų ir Agentūros nesutarimą dėl 14 900 000 EUR sumos, įtrauktos į asignuotąsias pajamas, Agentūros gautas 2007 m., iš kurių ji turėjo padengti būsimas sertifikavimo veiklos išlaidas, apskaičiavimo; atkreipia dėmesį į Audito Rūmų požiūrį, kad apskaičiuodama Agentūra klaidingai įtraukė pagal ankstesnio mokesčių ir rinkliavų reglamento nuostatas rinktus mokesčius; pažymi, kad Agentūra pateikė šio apskaičiavimo paaiškinimą, teigdama, kad pagal pagrindinį reglamentą jai buvo leidžiama įtraukti minėtuosius mokesčius į apskaičiavimus;

               9.

               atkreipia dėmesį į Audito Rūmų kritiką dėl viešųjų pirkimų procedūrų; pabrėžia, kad Audito Rūmai nustatė vieną procedūrą, kurią taikant pasiūlymų teikėjai gavo ne visą informaciją apie sutarties sudarymo kriterijus ir jų vertinimą, todėl ši procedūra buvo neskaidri; atkreipia dėmesį į Audito Rūmų pareiškimą, kad trim atvejais buvo taikoma ribota procedūra, nors turėjo būti paskelbtas atviras kvietimas teikti pasiūlymus, nes bendra teiktinų paslaugų vertė viršijo nustatytą ribą;

               10.

               reikalauja, kad Agentūra vykdytų pažadą, pateiktą savo atsakymuose, griežtai laikytis viešųjų pirkimų taisyklių ir ypatingą dėmesį skirti nuostatoms dėl aiškios informacijos teikimo galimiems pasiūlymų teikėjams;

               11.

               ragina Komisija užtikrinti, kad ateityje Agentūra laikytųsi griežtos finansinės drausmės ir visada savo veiklą vykdytų neviršydama nustatyto biudžeto;

               12.

               pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2009 m. balandžio 23 d. rezoliucijoje dėl ES agentūrų finansų valdymo ir kontrolės (8).

      (1)  OL C 278, 2008 10 31, p. 16.

      (2)  OL C 311, 2008 12 5, p. 20.

      (3)  OL L 248, 2002 9 16, p. 1.

      (4)  OL L 79, 2008 3 19, p. 1.

      (5)  OL L 357, 2002 12 31, p. 72.

      (6)  OL L 88, 2009 3 31, p. 201.

      (7)  Komisijos reglamentas (EB) Nr. 593/2007 (OL L 140, 2007 6 1, p. 3).

      (8)  Žr. šio Oficialiojo leidinio p. 206.


title: 2017 m. vasario 17 d. Tarybos sprendimas (BUSP) 2017/288, kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei

text:
18.2.2017

               LT

               Europos Sąjungos oficialusis leidinys

               L 42/11

         TARYBOS SPRENDIMAS (BUSP) 2017/288
   2017 m. vasario 17 d.
   kuriuo iš dalies keičiamas Sprendimas 2011/101/BUSP dėl ribojamųjų priemonių Zimbabvei
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2011 m. vasario 15 d. Taryba priėmė Sprendimą 2011/101/BUSP dėl ribojamųjų priemonių Zimbabvei (1);

               (2)

               turėtų būti įtraukta nuostata, leidžianti nukrypti nuo draudimo parduoti, tiekti, perduoti ar eksportuoti įrangą, kuri galėtų būti naudojama vidaus represijoms, kad būtų galima vykdyti tam tikrų objektų, skirtų išimtinai civiliniam naudojimui kalnakasybos ar infrastruktūros projektuose, pardavimą, tiekimą, perdavimą ar eksportą;

               (3)

               Taryba, atsižvelgdama į politinius pokyčius Zimbabvėje, atliko Sprendimo 2011/101/BUSP peržiūrą;

               (4)

               ribojamųjų priemonių Zimbabvei taikymas turėtų būti pratęstas iki 2018 m. vasario 20 d.;

               (5)

               ribojamosios priemonės turėtų būti toliau taikomos septyniems asmenims ir vienam subjektui, išvardytiems Sprendimo 2011/101/BUSP I priede. Ribojamųjų priemonių galiojimo sustabdymas turėtų būti pratęstas penkiems asmenims, išvardytiems Sprendimo 2011/101/BUSP II priede;

               (6)

               todėl Sprendimas 2011/101/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2011/101/BUSP iš dalies keičiamas taip:

               1.

               3 straipsnis papildomas šia dalimi:
               „3.   2 straipsnis netaikomas tam tikros įrangos, kuri galėtų būti naudojama vidaus represijoms, jeigu ji skirta išimtinai civiliniam naudojimui kalnakasybos ar infrastruktūros projektuose, pardavimui, tiekimui, perdavimui ar eksportui su sąlyga, kad tuo tikslu kiekvienu atskiru atveju būtų išduodamas eksportuojančios valstybės narės kompetentingų institucijų leidimas.“;

               2.

               10 straipsnis pakeičiamas taip:
               „10 straipsnis
               1.   Šis sprendimas įsigalioja jo priėmimo dieną.
               2.   Šis sprendimas taikomas iki 2018 m. vasario 20 d.
               3.   4 straipsnio 1 dalyje ir 5 straipsnio 1 bei 2 dalyse nurodytų priemonių, kiek jos taikomos II priede išvardytiems asmenims, galiojimas sustabdomas iki 2018 m. vasario 20 d.
               4.   Šis sprendimas nuolat peržiūrimas ir atnaujinamas arba atitinkamai iš dalies keičiamas, jei Taryba mano, kad jo tikslai nebuvo pasiekti.“

         2 straipsnis
   Šis sprendimas įsigalioja kitą dieną jo paskelbimo Europos Sąjungos oficialiajame leidinyje.

      Priimta Briuselyje 2017 m. vasario 17 d.

            Tarybos vardu

            Pirmininkas

         E. BARTOLO

      (1)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).


title: 2017 m. balandžio 27 d. Europos Parlamento sprendimas (ES) 2017/1654 dėl Europos bankininkystės institucijos 2015 finansinių metų biudžeto įvykdymo patvirtinimo

text:
29.9.2017

               LT

               Europos Sąjungos oficialusis leidinys

               L 252/198

         EUROPOS PARLAMENTO SPRENDIMAS (ES) 2017/1654
   2017 m. balandžio 27 d.
   dėl Europos bankininkystės institucijos 2015 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos bankininkystės institucijos 2015 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos bankininkystės institucijos 2015 finansinių metų metinių finansinių ataskaitų su Institucijos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2015 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2017 m. vasario 21 d. rekomendaciją dėl patvirtinimo, kad Institucija įvykdė 2015 finansinių metų biudžetą (05873/2017 – C8-0072/2017),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (4), ypač į jo 64 straipsnį,

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (5), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir IV priedą,

               —

               atsižvelgdamas į Biudžeto kontrolės komiteto pranešimą ir į Ekonomikos ir pinigų politikos komiteto nuomonę (A8-0079/2017),

               1.

               patvirtina Europos bankininkystės institucijos vykdomajam direktoriui, kad Institucijos 2015 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos bankininkystės institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Antonio TAJANI

            Generalinis sekretorius

         Klaus WELLE

      (1)  OL C 449, 2016 12 1, p. 72.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 331, 2010 12 15, p. 12.

      (5)  OL L 328, 2013 12 7, p. 42.


title: 2014 m. liepos 22 d. Tarybos sprendimas 2014/491/BUSP, kuriuo iš dalies keičiamas Sprendimas 2013/189/BUSP, kuriuo įsteigiamas Europos saugumo ir gynybos koledžas (ESGK)

text:
24.7.2014

               LT

               Europos Sąjungos oficialusis leidinys

               L 218/6

         TARYBOS SPRENDIMAS 2014/491/BUSP
   2014 m. liepos 22 d.
   kuriuo iš dalies keičiamas Sprendimas 2013/189/BUSP, kuriuo įsteigiamas Europos saugumo ir gynybos koledžas (ESGK)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2013 m. balandžio 22 d. Taryba priėmė Sprendimą 2013/189/BUSP (1), kuriuo įsteigiamas Europos saugumo ir gynybos koledžas (ESGK);

               (2)

               Sprendime 2013/189/BUSP nustatyta orientacinė finansavimo suma, skirta ESGK išlaidoms padengti pirmuosius 12 mėnesių po finansavimo susitarimo sudarymo, nuo 2013 m. rugpjūčio 1 d. iki 2014 m. liepos 31 d.;

               (3)

               Sprendimu 2013/189/BUSP įsteigtas Iniciatyvinis komitetas 2014 m. kovo 25 d. susitarė, kad finansavimo susitarimo laikotarpis būtų suderintas su metiniu ataskaitiniu laikotarpiu, kuris prasideda sausio 1 d. ir baigiasi gruodžio 31 d., kad reikėtų tik vieno sąskaitų rinkinio nuo 2016 m.;

               (4)

               todėl turėtų būti nustatyta nauja orientacinė finansavimo suma laikotarpiui nuo 2014 m. rugpjūčio 1 d. iki 2015 m. gruodžio 31 d.;

               (5)

               todėl Sprendimas 2013/189/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/189/BUSP 16 straipsnio 2 dalis pakeičiama taip:

      „2.   Orientacinė finansavimo suma, skirta ESGK išlaidoms padengti pirmuosius 12 mėnesių po 3 dalyje minėto finansavimo susitarimo sudarymo, yra 535 000 EUR.
      Orientacinė finansavimo suma, skirta ESGK išlaidoms padengti laikotarpiu nuo 2014 m. rugpjūčio 1 d. iki 2015 m. gruodžio 31 d., yra 756 000 EUR.
      Sprendimus dėl orientacinių finansavimo sumų, skirtų ESGK išlaidoms padengti vėlesniais laikotarpiais, priima Taryba.“

   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2014 m. liepos 22 d.

            Tarybos vardu

            Pirmininkė

         C. ASHTON

      (1)  2013 m. balandžio 22 d. Tarybos sprendimas 2013/189/BUSP, kuriuo įsteigiamas Europos saugumo ir gynybos koledžas (ESGK) ir panaikinami Bendrieji veiksmai 2008/550/BUSP (OL L 112, 2013 4 24, p. 22).


title: 2003 m. kovo 11 d. Komisijos sprendimas dėl Europos bendrijos Energy Star valdybos sudarymo

text:
Svarbus teisinis pranešimas

|

32003D0168

Oficialusis leidinys L 067 , 12/03/2003 p. 0022 - 0024

		Komisijos sprendimas2003 m. kovo 11 d.dėl Europos bendrijos Energy Star valdybos sudarymo(2003/168/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį, ypač į jos 175 straipsnio 1 dalį,atsižvelgdama į 2001 m. lapkričio 6 d. Europos Parlamento ir Tarybos reglamentą (EB) Nr. 2422/2001 dėl raštinės įrangos ženklinimo apie energijos taupymą Bendrijos programos [1], ypač į jo 8 straipsnio 1 dalį,kadangi:(1) Remdamasi Reglamentu (EB) Nr. 2422/2001, Komisija turi įsteigti Europos bendrijos Energy Star valdybą (toliau – ECESB), kad būtų galima vykdyti EB Energy Star programą, kaip apibrėžta susitarime tarp Jungtinių Amerikos Valstijų Vyriausybės ir Europos bendrijos dėl raštinės įrangos ženklinimo apie energijos taupymą programų koordinavimo [2].(2) ECESB turi sudaryti valstybių narių atstovai, kaip apibrėžta Reglamente (EB) Nr. 2422/2001, ir suinteresuotosios šalys, tame reglamente išvardytos nurodomuoju pagrindu,NUSPRENDĖ:1 straipsnisŠiuo sprendimu sudaroma Europos bendrijos Energy Star valdyba "ECESB".2 straipsnis1. ECESB pirmininkauja Komisija, kurią atstovauja Energijos ir transporto generalinis direktoratas.2. Valstybių narių atstovų, minimų Reglamento (EB) Nr. 2422/2001 9 straipsnyje, nurodomasis sąrašas pateikiamas priedo A dalyje.Jeigu paskiriamas daugiau kaip vienas valstybės narės atstovas, jos įgaliojimus turintis atstovas yra "koordinatorius" kaip nurodyta priede.3. Suinteresuotųjų šalių, minimų Reglamento (EB) Nr. 2422/2001 8 straipsnio 3 dalyje, nurodomasis sąrašas pateikiamas priedo B dalyje.4. Siekdamas užtikrinti proporcingą atitinkamų suinteresuotų šalių dalyvavimą kiekvienos raštinės įrangos gaminių grupės atžvilgiu, pirmininkas atitinkamai gali pakeisti suinteresuotų šalių narystę.3 straipsnisŠis sprendimas įsigalioja septintą dieną po jo paskelbimo Europos Sąjungos oficialiajame leidinyje.Priimta Briuselyje, 2003 m. kovo 11 d.Komisijos varduLoyola De PalacioPirmininko pavaduotoja[1] OL L 332, 2001 12 15, p. 1.[2] OL L 172, 2001 6 26, p. 3.--------------------------------------------------PRIEDASECESB NARIŲ NURODOMASIS SĄRAŠASA DALISValstybių narių atstovaiA | Abteilung IV/3 Bundesministerium für Wirtschaft und Arbeit | p. Matthias BRUNNER Dipl.-Ing. (koordinatorius) |EVA – Austrijos energijos agentūra | p. Herbert RITTER |B | Administration de l'Energie du Ministère des Affaires Economiques: Division Gaz-Electricité | p. Luc MICHIELS |DK | Danijos energijos agentūra | p. Anette GYDESEN |FIN | Prekybos ir pramonės ministerija | p. Veera PEDERSEN (koordinatorė) |Motiva Oy | p. Heikki HÄRKÖNEN |F | MINEFI/DGEMP – Télédoc 161 | p. Evelyne BISSON (koordinatorė) |Ademe – Centre de Sophia Antipolis | p. Alain ANGLADE |D | Bundesministerium für Wirtschaft und Technologie | Dr. Wolgang STINGLWAGNER (koordinatorius) |Deutsche Energie-Agentur | Dr. Christiane DUDDA |EL | Plėtros ministerija | p. Dimitrios NOMIDIS (koordinatorius) |Plėtros ministerija | p. Dimitrios TSALEMIS |IRL | Airijos tvarioji energija | p. Tom HALPIN |Airijos tvarioji energija | p. Antonia SHIELDS |I | Segreteria Tecnica della DGERM, Ministerio delle Attività Produttive | p. Dario CHELLO (koordinatorius) |ENEA Ispra | p. Milena PRESUTTO |L | Service de l'Energie de l'Etat | p. Jean-Paul HOFFMANN |P | Direcção Geral da Energia | p. Renato ROMANO |E | Subdirección General de Planificación Energetica | p. Angel CHAMERO FERRER |S | Švedijos nacionalinė energijos administracija | p. Kristina BEIERTZ |NL | NOVEM | Drs. Ir. Hans-Paul SIDERIUS |UK | Aplinkos apsaugos departamentas, Maisto ir kaimo reikalų zona 6D/11, Ashdown House | p. Chris BAKER (koordinatorius) |ITS Tyrimų ir bandymų centras | p. Bob HARRISON |BRE Ltd | p. Monika MUNZINGER |B DALISSuinteresuotosios šalysGamintojaiEuropos informacijos, komunikacijų ir vartotojų elektroninių technologijų pramonės asociacija (EICTA)MažmenininkaiEuroprekybaAplinkos apsaugos grupėsWWF (Tarptautinis laukinių gyvūnų apsaugos fondas)Vartotojų organizacijosEuropos vartotojų organizacija (BEUC)--------------------------------------------------